Diari Oficial de la Generalitat Valenciana


Sumari del DOGV 4233, del 22-04-2002 (2002/3925)

Informació pública de la modificació puntual relativa a la introducció dins del capítol III de les normes subsidiàries del Pla General Municipal d'Ordenació Urbana, d'un nou article 59 bis, sobre «Permissibilitat de l'ús comercial», del tenor literal que es conté en l'annex I i l'adequació de les normes que es relacionen en l'annex II.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4233

Data del DOGV
:   22-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/3925


Organisme emissor
:   Ajuntament del Campello

Tipus de document
:   Anunci

Informació pública de la modificació puntual relativa a la introducció dins del capítol III de les normes subsidiàries del Pla General Municipal d'Ordenació Urbana, d'un nou article 59 bis, sobre «Permissibilitat de l'ús comercial», del tenor literal que es conté en l'annex I i l'adequació de les normes que es relacionen en l'annex II. [2002/S3925]
  
El ple de la corporació, per acord de data 4 d'abril de 2002, vista la documentació redactada a iniciativa de l'Ajuntament del Campello, representat per l'alcalde consistent en modificació puntual del Pla General Municipal d'Ordenació Urbana per a introducció d'un article 59 bis «Permissibilitat de l'ús comercial» i modificació dels articles 46 («Permissibilitat de l'ús industrial») i 144 («clau 11: condicions d'ús») integrada per la documentació exigida pel Decret 201/1998, de 15 de desembre del Govern Valencià, Reglament de Planejament de la Comunitat Valenciana. Vistos els informes tècnics de data 22 de març de 2002 i jurídic de data 26 de març de 2002, emesos pels corresponents caps de Servei; considerant el que estableix l'article 55 en relació amb el 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU); va adoptar el següent Acord:
  
«1. Sotmetre a informació pública per termini d'un mes, la modificació puntual del Pla General Municipal d'Ordenació Urbana, redactada pels Serveis Tècnics Municipals amb data 22 de març de 2002, relativa a la introducció dins del capítol III de les normes urbanístiques del Pla General Municipal d'Ordenació Urbana, d'un nou article 59 bis, sobre «Permissibilitat de l'ús comercial», del tenor literal que es conté en l'annex I i l'adequació de les normes que es relacionen en l'annex II.
  
2. Aquest acord determinarà automàticament la suspensió de llicències d'obra i activitat dins de l'àmbit delimitat al plànol que es troba en la mateixa, i per a aquells actes de contingut urbanístic que resulten incompatibles amb les noves determinacions de planejament previstes.
  
3. Queden expressament derogats els acords del ple de la corporació de dates 5 d'abril de 2001 i 14 de juny de 2001, en quant contradiguen al present acord.»
  
La qual cosa es fa pública, i es comunica que durant un mes comptador des de l'última publicació de l'edicte, l'expedient complet romandrà exposat al públic i podrà consultar-se i formular les al·legacions que s'estimen pertinents, a l'Ajuntament del Campello, Negociat de Planejament i Gestió, de dilluns a divendres, des de les 10.00 a les 14.00 hores. (Expedient modificació puntual del Pla General Municipal d'Ordenació Urbana: 121-11/2002.)
  
El Campello, 10 d'abril de 2002.- L'alcalde: Juan R. Varó Devesa.
  
Annex I
  
Secció tercera: regulació de l'ús comercial.
  
Article 59 bis. Permissibilitat de l'ús comercial.
  
1. En l'àmbit definit conforme a l'apartat 2 d'aquest article, no s'autoritzaran establiments comercials de cap classe, la superfície de venda del qual i exposició siga igual o superior a 600 m².
  
2. L'àmbit d'aplicació de la limitació precedent és el grafiat en el plànol del Pla General Municipal d'Ordenació Urbana «Perímetre de suspensió de llicències d'activitat. 1», definició gràfica que prevaldrà, en cas de discrepància, sobre la redacció d'aquest article, i es determina d'acord amb les següents coordenades UTM:
  
X=411698.638 Y=5714881.238
  
X=963900.322 Y=7930973.878
  
X=370491.584 Y=3989727.354
  
X=893345.145 Y=4085308.028
  
X=717757.606 Y=3846225.321
  
X=958207.069 Y=0599021.694
  
X=779126.141 Y=2320705.252
  
X=981970.292 Y=7003300.477
  
X=259356.333 Y=3278387.061
  
X=151917.800 Y=4502416.786
  
X=094294.390 Y=9418106.841
  
X=508499.362 Y=6004940.927
  
X=438725.253 Y=8182862.343
  
3. Les limitacions contingudes en aquest article seran igualment d'aplicació als usos comercials que per les seues característiques (matèries manipulades o emmagatzemades i maquinària o mitjans utilitzats) originen molèsties o generen riscos a la salubritat o a la seguretat de les persones o de les coses, a més de les que deriven d'allò que s'ha establit per a l'ús industrial en aquestes normes i de les limitacions contingudes en la secció segona d'aquest capítol que els afecten.
  
Annex II
  
Nova redacció
  
Article 46. Permissibilitat de l'ús industrial.
  
1. L'ús industrial serà permés sense limitacions de grandària en les següents zones del Pla General:
  
- Industrial (clau 17)
  
- De desenrotllament industrial (clau 24).
  
- Ordenacions en curs d'execució de caràcter industrial (clau 25).
  
- De desenrotllament industrial opcional (clau 34).
  
Llevat que els plans parcials o plans especials de reforma interior disposen limitacions urbanístiques addicionals i en tant que els usos industrials complisquen amb les condicions de regulació establides en aquestes normes i en les ordenances municipals que les desenrotllen.
  
2. L'ús industrial queda limitat a activitats artesanals que no ocupen una superfície edificable superior als 100 metres quadrats, ni suposen una potència instal·lada, sense incloure climatització, superior als 5 KW., en les següents zones definides per aquest Pla General:
  
- D'edificació en illa tancada (clau 11).
  
- D'edificació plurifamiliar oberta (clau 14).
  
- D'ordenació anterior (clau 15).
  
- De centre comercial, terciari i d'habitatge (clau 16).
  
- De desenrotllament residencial de mitja densitat (clau 26).
  
- De desenrotllament residencial d'alta densitat (clau 23).
  
- Ordenacions en curs d'execució (clau 25) de caràcter residencial.
  
- De desenrotllament residencial opcional de mitja densitat (clau 32).
  
De desenrotllament residencial opcional d'alta densitat (clau 33).
  
Aquestes limitacions de superfície i potència instal·lada, no seran d'aplicació a aquelles activitats industrials existents en clau 11 i que compten amb llicència d'activitat amb anterioritat a l'exposició al públic de la modificació del Pla General Municipal d'Ordenació Urbana denominada «Perímetre de suspensió de llicències d'activitat».
  
Els plans parcials o especials de reforma interior que es desenrotllen sobre zones de qualificació podran establir limitacions superiors a les d'aquestes normes.
  
Article 144 (clau 11). Condicions d'ús.
  
1. Els usos permesos seran:
  
- Habitatge col·lectiu (excepte els casos de fatxada inferior a la mínima, previstos en aquestes normes).
  
- Residencial públic.
  
- Administratiu.
  
- Oficines.
  
- Comercial (ambdós categories).
  
- Bars, cafeteries i restaurants.
  
- Espectacles i locals de reunió.
  
- Sanitari.
  
- Docent.
  
- Esportiu.
  
- Abastiment.
  
- Industrial, amb les limitacions establides en l'article 46, i en l'apartat 3 d'aquest article.
  
- Garatge i aparcament.
  
2. Aquestes limitacions de superfície i potència instal·lada, no seran d'aplicació a aquelles activitats industrials existents en clau 11 i que compten amb llicència d'activitat amb anterioritat a l'exposició al públic de la modificació del Pla General Municipal d'Ordenació Urbana denominada «Perímetre de suspensió de llicències d'activitat».